Document ID: 31992L0083

Reference:
EUR-Lex - 31992L0083 - ET
Tähtis õiguslik teade
|
31992L0083
Euroopa Liidu Teataja L 316 , 31/10/1992 Lk 0021 - 0027 Soomekeelne eriväljaanne: Peatükk 9 Köide 2 Lk 0100  Rootsikeelne eriväljaanne: Peatükk 9 Köide 2 Lk 0100
Nõukogu direktiiv 92/83/EMÜ,19. oktoober 1992,alkoholi ja alkohoolsete jookide aktsiisimaksude struktuuri ühtlustamise kohtaEUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 99,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades, et:direktiiviga 92/12/EMÜ on kehtestatud aktsiisiga maksustatavate toodete üldist korraldust puudutavad sätted; [4]direktiiviga 92/84/EMÜ [5] on kehtestatud liikmesriikides alkoholile ja alkohoolsetele jookidele kohaldatava aktsiisimaksu alammäärasid käsitlevad sätted;siseturu nõuetekohaseks toimimiseks tuleks määratleda kõikide asjaomaste toodete ühtlustatud mõisted;need määratlused peaksid põhinema määratlustel, mis on esitatud käesoleva direktiivi vastuvõtmise kuupäeval kehtivas koondnomenklatuuris;õlle puhul võib lubada alternatiivseid lõpptoote maksumäära arvutamise viise;õlle puhul võib liikmesriikidel teatavates piirides lubada kohaldada aktsiisimaksu tihedusrühma suhtes, mis on üle ühe Plato kraadi, tingimusel et ühegi õlle aktsiisimäär ei ole kunagi alla ühenduse alammäära;väikestes iseseisvates õlletehastes toodetud õlle ja väikestes piiritusetehastes toodetud etanooli puhul vajatakse ühiseid lahendusi, mis võimaldaksid liikmesriikidel nende toodete suhtes vähendatud aktsiisimaksumäärasid kohaldada;kangus, mille alusel õlut maksustama hakatakse, võib liikmesriigiti erinev olla, tingimusel et sellega ei kaasne liiga suuri siseturu probleeme;õlle, veini ja muude kääritatud jookide puhul on soovitatav lubada liikmesriikidel vabastada aktsiisimaksust kodusel teel valmistatud tooted, mis ei ole valmistatud kaubanduslikul eesmärgil;põhimõtteliselt peaksid liikmesriigid kohaldama ühtset aktsiisimaksumäära kõikide veinide ja muude kääritatud jookide valmistoote hektoliitri kohta ja ühtset aktsiismaksumäära kõikide vahuveinide ja kääritatud vahujookide valmistoote hektoliitri kohta;soovitatav on lubada liikmesriikidel kohaldada vähendatud aktsiisimaksumäärasid kõikidele veinidele ja muudele kääritatud jookidele, tingimusel et nende toodete tegelik alkoholisisaldus ei ületa 8,5 mahuprotsenti;liikmesriikidele, kes alates 1. jaanuarist 1992 kohaldavad teatavatele veinidele kõrgemaid maksumäärasid, tuleks niisuguste määrade kohaldamist lubada ka edaspidi;põhimõtteliselt peaksid liikmesriigid kohaldama ühtset aktsiisimaksumäära kõikide vahesaaduste valmistoote hektoliitri kohta;soovitatav on lubada liikmesriikidel kohaldada vahesaaduste vähendatud aktsiisimaksumäärasid toodetele, mille alkoholisisaldus ei ületa 15 mahuprotsenti, ja magusatele naturaalveinidele;põhimõtteliselt peaksid liikmesriigid kohaldama puhta alkoholi hektoliitri kohta kehtivat aktsiisimaksumäära kogu käesolevas määruses käsitletud etanoolile;liikmesriigid võivad kohaldada vähendatud aktsiisimaksumäära või teha erandeid teatavatele piirkondlikele ja tavapärastele toodetele;juhul kui liikmesriikidel on lubatud kohaldada vähendatud aktsiisimaksumäärasid, ei tohiks vähendatud määrad põhjustada konkurentsimoonutusi siseturul;liikmesriikidel tuleks lubada tarbimiskõlbmatuks muutunud alkohoolsete jookide aktsiisimaks tagasi maksta;ühenduse tasandil on vaja sätestada erandid, mida kohaldatakse liikmesriikide vahel veetavatele kaupadele;liikmesriikidele peaks siiski andma võimaluse teha erandeid seoses toodete lõppkasutusega nende territooriumil;on vaja kehtestada teatamissüsteem, mis käsitleb iga liikmesriigi täielikult denatureeritud alkoholi denatureerimisnõudeid ja nende nõuete tunnustamist teistes liikmesriikides;liikmesriikide käsutuses peaks olema vahendid, et võidelda maksupettuste, maksudest kõrvalehoidmise, või muude kuritarvituste vastu, mis on seotud aktsiisimaksu eranditega;liikmesriikidel tuleks lubada käesoleva direktiiviga sätestatud erandeid rakendada tagasimaksmise kaudu;kuna teatavad liikmesriigid kohaldavad "muudele kääritatud vahujookidele" suuremaid aktsiisimaksumäärasid kui vahesaadustele, tuleks neil lubada kohaldada kõrgemaid maksumäärasid ka vahesaadustele, millel on "muude kääritatud vahujookide" omadused,ON VASTU VÕTNUD KÄESOLEVA DIREKTIIVI:I JAGUÕLUKohaldamisalaArtikkel 11. Liikmesriigid kehtestavad õlle aktsiisimaksu käesolevas direktiivis sätestatud korras.2. Liikmesriigid kehtestavad oma maksumäärad vastavalt direktiivile 92/84/EMÜ.Artikkel 2Käesolevas määruses tähendab mõiste "õlu" kõiki tooteid, mis kuuluvad CN-koodi 2203 alla ning kõiki tooteid, mis sisaldavad õlle ja CN-koodi 2206 alla kuuluvate alkoholivabade jookide segu, kusjuures tegelik alkoholisisaldus on mõlemal juhul üle 0,5 mahuprotsendi.Aktsiisimaksu kehtestamineArtikkel 31. Liikmesriikide õllelt võetav aktsiisimaks kehtestatakse vastavalt kas lõpptoote:- hektoliitrite arvule ja Plato kraadidelevõi- hektoliitrite arvule ja tegeliku mahuprotsendilise alkoholisisalduse kraadidele.2. Kehtestades õlle maksustamismäära vastavalt direktiivile 92/84/EMÜ, võivad liikmesriigid Plato kraadide või tegeliku mahuprotsendilise alkoholisisalduse kraadide kümnendikkohad arvestamata jätta.Lisaks sellele võivad liikmesriigid, kes maksustavad õlut hektoliitrite arvu ja Plato kraadide alusel, jagada õlled kategooriatesse, mis hõlmavad kategooria kohta mitte rohkem kui neli Plato kraadi, ja maksustada sama hektoliitri määraga kõik iga kategooria õlled. Need määrad peavad eranditult olema sama suured või suuremad kui direktiivi 92/84/EMÜ artikliga 6 ettenähtud alammäär, edaspidi "alammäär".Artikkel 41. Liikmesriigid võivad väikestes iseseisvates õlletehastes pruulitud õllele kohaldada vähendatud aktsiismaksumäärasid, mis võivad vastavalt aastatoodangule erineda, järgmistes piirides:- vähendatud maksumäärasid ei kohaldata ettevõtetele, mis toodavad üle 200000 hl õlut aastas,- vähendatud maksumäärad, mis võivad langeda alammäärast allapoole, ei tohi ühtsest siseriiklikust aktsiisimaksumäärast olla üle 50 % väiksemad.2. Vähendatud maksumäärade kohaldamisel tähendab mõiste "väike iseseisev õlletehas" õlletehast, mis on teistest õlletehastest õiguslikult ja majanduslikult sõltumatu, kasutab teistest õlletehastest füüsiliselt eraldiasetsevaid ruume ning ei tegutse litsentsi alusel. Kui kaks või enam õlletehast teevad koostööd ja nende aastatoodang ei ületa kokku 200000 hl, võib neid õlletehaseid käsitleda ühe väikese iseseisva õlletehasena.3. Liikmesriigid tagavad, et kõiki vähendatud maksumäärasid, mida nad kehtestada võivad, kohaldataks samamoodi õlle suhtes, mis on nende territooriumile tarnitud teistes liikmesriikides asuvatest väikestest iseseisvatest õlletehastest. Eelkõige tagavad nad, et ühtki teistest liikmesriikidest pärit üksiktarnet ei maksustataks suurema maksuga kui sellele täpselt vastavat siseriiklikku tarnet.Artikkel 51. Liikmesriigid võivad kohaldada vähendatud aktsiisimaksumäärasid, mis võivad langeda alammäärast allapoole, õllele, mille tegelik alkoholisisaldus ei ületa 2,8 mahuprotsenti.2. Liikmesriigid võivad käesoleva artikli kohaldamist piirata toodetega, mis sisaldavad õlle ja CN-koodi 2206 alla kuuluvate alkoholivabade jookide segu.Artikkel 6Kui tingimused, mis liikmesriigid kehtestavad erandite otsese kohaldamise tagamiseks, ei näe ette teisiti, võivad liikmesriigid vabastada aktsiismaksust üksikisiku toodetud õlle, mida tarbivad tootja, tema pereliikmed või külalised, juhul kui seda õlut ei müüda.II JAGUVEINKohaldamisalaArtikkel 71. Liikmesriigid kehtestavad veini aktsiisimaksu käesolevas direktiivis sätestatud korras.2. Liikmesriigid kehtestavad oma maksumäärad vastavalt direktiivile 92/84/EMÜ.Artikkel 8Käesolevas määruses kasutatakse järgmisi mõisteid:1. Vein — kõik tooted, mis kuuluvad CN-koodide 2204 ja 2205 alla, välja arvatud käesoleva artikli lõikes 2 määratletud vahuvein, mille:- tegelik alkoholisisaldus on üle 1,2 mahuprotsendi, kuid mitte üle 15 mahuprotsendi, tingimusel et lõpptootes sisalduv alkohol on täielikult käärimise teel saadud,- mille tegelik alkoholisisaldus on üle 15 mahuprotsendi, kuid mitte üle 18 mahuprotsendi, tingimusel et neid ei ole tootmise käigus rikastatud ning lõpptootes sisalduv alkohol on täielikult käärimise teel saadud.2. Vahuvein — kõik tooted, mis kuuluvad CN-koodide 220410, 22042110, 22042910 ja 2205 alla, ja:- on villitud pudelitesse, mis on suletud seenekujuliste korkidega, mida hoiavad kinni seosed või kinnitused, või mille ülerõhk on süsinikdioksiidisisalduse tõttu kolm baari või rohkem,- mille tegelik alkoholisisaldus on üle 1,2 mahuprotsendi, kuid mitte üle 15 mahuprotsendi, tingimusel et lõpptootes sisalduv alkohol on täielikult käärimise teel saadud.Aktsiisimaksu kehtestamineArtikkel 91. Liikmesriikide veinilt võetav aktsiisimaks kehtestatakse vastavalt lõpptoote hektoliitrite arvule.2. Kui lõigetes 3 ja 4 ei ole sätestatud teisiti, maksustavad liikmesriigid kõiki maksustamisele kuuluvaid veine ühesuguse aktsiisimaksu määraga. Samuti maksustavad nad ühesuguse aktsiisimaksu määraga kõiki maksustamisele kuuluvaid vahuveine. Nad võivad veinidele ja vahuveinidele ühesuguse maksumäära kohaldada.3. Liikmesriigid võivad kohaldada vähendatud aktsiisimaksumäärasid igat liiki veinidele ja vahuveinidele, mille tegelik alkoholisisaldus ei ületa 8,5 mahuprotsenti.4. Liikmesriigid, kes on kohaldanud alates 1. jaanuarist 1992 artikli 8 lõike 1 teises taandes nimetatud veinidele kõrgemat aktsiismaksu määra, võivad selle maksumäära kohaldamist jätkata. Kõrgem määr ei või olla kõrgem kui vahesaadustele kohaldatav ühtne siseriiklik aktsiisimaksu määr.Artikkel 10Kui tingimused, mis liikmesriigid kehtestavad käesoleva artikli otsese kohaldamise tagamiseks, ei näe ette teisiti, võivad liikmesriigid vabastada aktsiismaksust üksikisiku toodetud veini, mida tarbivad tootja, tema pereliikmed või külalised, juhul kui seda veini ei müüda.III JAGUMUUD KÄÄRITATUD JOOGID PEALE VEINI JA ÕLLEKohaldamisalaArtikkel 111. Liikmesriigid kehtestavad muude kääritatud jookide kui veini ja õlle (muud kääritatud joogid) aktsiisimaksu käesolevas direktiivis sätestatud korras.2. Liikmesriigid kehtestavad oma maksumäärad vastavalt direktiivile 92/84/EMÜ.Artikkel 12Käesolevas direktiivis kasutatakse järgmisi mõisteid, ilma et see piiraks artikli 17 sätete kohaldamist:1. Muud kääritatud joogid peale veini ja õlle — artiklis 8 nimetamata tooted, mis kuuluvad CN-koodide 2204 ja 2205 alla, ja CN-koodi 2206 alla kuuluvad tooted (välja arvatud kääritatud vahujoogid, mis on määratletud käesoleva artikli punktis 2, ja kõik artiklis 2 käsitletud tooted), mille:- tegelik alkoholisisaldus on üle 1,2 mahuprotsendi, kuid mitte üle 10 mahuprotsendi,- tegelik alkoholisisaldus on üle 10 mahuprotsendi, kuid mitte üle 15 mahuprotsendi, tingimusel et lõpptootes sisalduv alkohol on täielikult käärimise teel saadud.2. Muud kääritatud vahujoogid — tooted, mis kuuluvad CN-koodi 22060091 alla, samuti CN-koodide 220410, 22042110, 22042910 ja 2205 alla kuuluvad artiklis 8 nimetamata tooted:- mis on villitud pudelitesse, mis on suletud seenekujuliste korkidega, mida hoiavad kinni seosed või kinnitused, või mille ülerõhk on süsinikdioksiidisisalduse tõttu kolm baari või rohkem,- mille tegelik alkoholisisaldus on üle 1,2 mahuprotsendi, kuid mitte üle 13 mahuprotsendi,- mille tegelik alkoholisisaldus on üle 13 mahuprotsendi, kuid mitte üle 15 mahuprotsendi, tingimusel et lõpptootes sisalduv alkohol on täielikult käärimise teel saadud.Aktsiisimaksu kehtestamineArtikkel 131. Aktsiisimaks, mida liikmesriigid muudelt kääritatud vahujookidelt võtavad, kehtestatakse vastavalt lõpptoote hektoliitrite arvule.2. Kui lõikes 3 ei ole sätestatud teisiti, maksustavad liikmesriigid kõiki maksustamisele kuuluvaid muid kääritatud jooke ühesuguse aktsiisimaksu määraga. Samuti maksustavad nad ühesuguse aktsiisimaksu määraga kõiki maksustamisele kuuluvaid muid kääritatud vahujooke. Nad võivad kohaldada ühesugust aktsiisimaksu määra muudele kääritatud jookidele ja muudele kääritatud vahujookidele.3. Liikmesriigid võivad kohaldada vähendatud aktsiisimaksumäärasid igat liiki muudele kääritatud jookidele ja muudele kääritatud vahujookidele, mille tegelik alkoholisisaldus ei ületa 8,5 mahuprotsenti.Artikkel 14Kui tingimused, mis liikmesriigid kehtestavad käesoleva artikli otsese kohaldamise tagamiseks, ei näe ette teisiti, võivad liikmesriigid vabastada aktsiismaksust üksikisiku toodetud muud kääritatud joogid ja muud kääritatud vahujoogid, mida tarbivad tootja, tema pereliikmed või külalised, juhul kui neid jooke ei müüda.Artikkel 15Direktiivide 92/84/EMÜ ja 92/12/EMÜ kohaldamisel kehtivad veini kohta käivad viited ka muude käesolevas jaos määratletud kääritatud jookide kohta.IV JAGUVAHESAADUSEDKohaldamisalaArtikkel 161. Liikmesriigid kehtestavad vahesaaduste aktsiisimaksu käesolevas direktiivis sätestatud korras.2. Liikmesriigid kehtestavad oma maksumäärad vastavalt direktiivile 92/84/EMÜ. Need ei või kunagi olla madalamad määradest, mida liikmesriigid kohaldavad käesoleva direktiivi artikli 8 lõikes 1 ja artikli 12 lõikes 1 nimetatud toodetele.Artikkel 171. Käesolevas direktiivis tähendab mõiste "vahesaadused" kõiki tooteid, mille tegelik alkoholisisaldus on üle 1,2 mahuprotsendi, kuid mitte üle 22 mahuprotsendi ja mis kuuluvad CN-koodide 2204, 2205 ja 2206 alla, aga mida ei ole käsitletud artiklites 2, 8 ja 12.2. Olenemata artikli 12 sätetest võivad liikmesriigid käsitleda vahesaadusena mis tahes kääritatud mittevahujooki, mis kuulub artikli 12 lõike 1 kohaldamisalasse ja mille tegelik alkoholisisaldus on üle 5,5 mahuprotsendi ja mis ei ole täielikult kääritamisel saadud, ning mis tahes kääritatud vahujooke, mis kuuluvad artikli 12 lõike 2 kohaldamisalasse ja mille tegelik alkoholisisaldus on üle 8,5 mahuprotsendi ja mis ei ole täielikult kääritamisel saadud.Aktsiisimaksu kehtestamineArtikkel 181. Aktsiisimaks, mida liikmesriigid võtavad vahesaadustelt, kehtestatakse vastavalt lõpptoote hektoliitrite arvule.2. Kui lõigetes 3, 4 ja 5 ei ole sätestatud teisiti, maksustavad liikmesriigid kõiki maksustamisele kuuluvaid vahesaadusi ühesuguse aktsiisimaksu määraga.3. Liikmesriik võib kohaldada ühekordset vähendatud aktsiisimaksu määra vahesaadustele, mille tegelik alkoholisisaldus ei ületa 15 mahuprotsenti, järgmistel tingimustel:- vähendatud maksumäärad ei tohi ühtsest siseriiklikust aktsiisimaksu määrast olla üle 40 % väiksemad,- vähendatud määr ei või olla väiksem ühtsest siseriiklikust aktsiismaksu määrast, mida kohaldatakse käesoleva direktiivi artikli 8 lõikes 1 ja artikli 12 lõikes 1 nimetatud toodetele.4. Liikmesriigid võivad kohaldada ühtset vähendatud aktsiismaksu määra määruse (EMÜ) nr 4252/88 artikli 13 lõigetes 1 ja 2 nimetatud vahesaadustele.Vähendatud aktsiisimaksu määr- võib langeda alammäärast allapoole, kuid ei tohi ühtsest siseriiklikust aktsiisimaksumäärast olla üle 50 % väiksem,või- ei või olla madalam vahesaadustele kohaldatavast alammäärast.5. Vahesaadustele, mis on villitud pudelitesse, mis on suletud seenekujuliste korkidega, mida hoiavad kinni seosed või kinnitused, või mille ülerõhk on süsinikdioksiidisisalduse tõttu kolm baari või rohkem, võivad liikmesriigid kohaldada sama maksumäära nagu artikli 12 lõike 2 kohaldamisalasse kuuluvate toodetele, tingimusel et see määr on vahesaaduste siseriiklikust maksumäärast kõrgem.V JAGUETANOOLKohaldamisalaArtikkel 191. Liikmesriigid kehtestavad etanooli aktsiisimaksu käesolevas direktiivis sätestatud korras.2. Liikmesriigid kehtestavad oma maksumäärad vastavalt direktiivile 92/84/EMÜ.Artikkel 20Käesolevas direktiivis tähendab mõiste "etanool" järgmist:- kõik tooted, mille tegelik alkoholisisaldus on üle 1,2 mahuprotsendi ja mis kuuluvad CN-koodide 2207 ja 2208 alla, isegi juhul, kui need tooted moodustavad osa tootest, mis kuulub kaupade koondnomenklatuuri teise kaubagruppi,- CN-koodide 2204, 2205 ja 2206 alla kuuluvad tooted, mille tegelik alkoholisisaldus on üle 22 mahuprotsendi,- tooted, mis võivad joogipiiritust sisaldada vesilahusena.Aktsiismaksu kehtestamineArtikkel 21Etanoolilt võetav aktsiisimaks kehtestatakse 20 °C juures oleva puhta alkoholi hektoliitri kohta ja arvestatakse puhta alkoholi hektoliitrite arvu alusel. Vastavalt artikli 22 sätetele maksustavad liikmesriigid kõiki maksustamisele kuuluvaid etanoolitooteid ühesuguse aktsiisimaksu määraga.Artikkel 221. Liikmesriigid võivad väikestes piiritusetehastes toodetud etanoolile kohaldada vähendatud aktsiismaksu määrasid järgmiselt:- vähendatud maksumäärasid, mis ei tohi langeda allapoole alammäära, ei kohaldata ettevõtetele, mis toodavad üle 10 hl puhast alkoholi aastas. Liikmesriigid, kes on alates 1. jaanuarist 1992 kohaldanud vähendatud aktsiisimaksu määrasid piiritusetehastele, mis toodavad 10-20 hl puhast alkoholi aastas, võivad seda ka edaspidi teha,- vähendatud maksumäärad ei tohi ühtsest siseriiklikust aktsiisimaksu määrast olla üle 50 % väiksemad.2. Vähendatud maksumäärade kohaldamisel tähendab mõiste "väike piiritusetehas" piiritusetehast, mis on õiguslikult ja majanduslikult teistest piiritusetehastest sõltumatu ning ei tegutse litsentsi alusel.3. Liikmesriigid tagavad, et kõiki vähendatud maksumäärasid, mida nad kehtestada võivad, kohaldataks samamoodi etanooli suhtes, mille on nende territooriumile tarninud teistes liikmesriikides asuvad väikesed iseseisvad tootjad.4. Liikmesriigid võivad kehtestada sätted, millega väiketootjate toodetud alkohol lubatakse vabasse ringlusse niipea, kui see on valmis (juhul kui tootjad ei ole ise sooritanud mingeid ühendusesiseseid tehinguid), ilma et selle suhtes rakendataks maksuladudes ladustamise protseduuri, ja maksustatakse lõpuks ühtse määra alusel.5. Liikmesriigid võivad kohaldada vähendatud aktsiisimaksu määrasid toodetele, mis kuuluvad CN-koodi 2208 alla ja mille tegelik alkoholisisaldus ei ületa 10 mahuprotsenti.Artikkel 23Vähendatud maksumäära, mis võib langeda alammäärast allapoole, kuid ei tohi alkoholi ühtsest siseriiklikust aktsiisimaksu määrast olla üle 50 % väiksem, võivad kohaldada järgmised liikmesriigid järgmistele toodetele:1. Prantsuse Vabariik määruse (EMÜ) nr 1576/89 artikli 1 lõike 4 punktis a määratletud rummile, mis on toodetud nimetatud määruse artikli 1 lõike 3 punktis 1 sätestatud valmistamiskohast koristatud suhkruroost ja mille lenduvate ainete sisaldus, välja arvatud etanool ja metanool, on 225 grammi puhta alkoholi hektoliitris või rohkem ja mille tegelik alkoholisisaldus on 40 mahuprotsendi või rohkem;2. Kreeka Vabariik määruses (EMÜ) nr 1576/89 määratletud värvitutele aniisimaitselistele piiritusjookidele, mille suhkrusisaldus liitri kohta on 50 grammi või vähem ja mille lõpptoote alkoholisisaldusest vähemalt 20 % koosneb alkoholist, mida on maitsestatud destilleerimise teel traditsioonilises tsüklilise toimega 1000-liitrises või väiksemas vaskdestillaatoris.VI JAGUMUUD SÄTTEDArtikkel 241. Liikmesriigid ei pea nõudma, et käesolevas direktiivis käsitletud tooteid valmistataks maksulaos niisugustest alkohoolsetest koostisosadest, mille suhtes kehtib asjaomaste aktsiisimaksude peatamise kord, juhul kui nende komponentide eest on aktsiismaks juba ettemaksuna tasutud, ning et maks, mida nõutakse alkohoolsete koostisosade eest kokku, ei ole väiksem kui maks, mida nõutakse selle toote eest, mis saadakse nende koostisosade segamise tulemusena.2. Hispaania Kuningriik ei pea käsitlema vahesaadustena Moriles-Montilla, Tarragona, Priorato ja Terra Alta piirkondades toodetud veine, millele on alkoholi lisatud niipalju, et nende alkoholisisaldus ei suurene üle 1 %.Artikkel 25Liikmesriigid võivad tagasi maksta niisuguste alkohoolsete jookide aktsiisimaksu, mis on turult kõrvaldatud seetõttu, et seisukord või vanus muudab need joogikõlbmatuks.Artikkel 26Käesolevas direktiivis nimetatud CN-koodid on käesoleva direktiivi vastuvõtmise ajal kehtiva koondnomenklatuuri koodid.VII JAGUERANDIDArtikkel 271. Liikmesriigid vabastavad käesolevas direktiivis käsitletud tooted ühtlustatud aktsiisimaksust tingimustel, mille nad sätestavad selleks, et tagada aktsiisivabastuse nõuetekohane ja arusaadav kohaldamine ning ära hoida aktsiisimaksupettusi, aktsiisi tasumisest hoidumist ja muid kuritarvitusi:a) kui tooted turustatakse alkoholina, mis on täielikult denatureeritud vastavalt mis tahes liikmesriigi nõuetele ning nendest nõuetest on asjakohaselt teatatud ja need on heaks kiidetud vastavalt käesoleva artikli lõigetele 3 ja 4. Selle erandi tegemise tingimuseks on direktiivi 92/12/EMÜ sätete kohaldamine täielikult denatureeritud alkoholi kaubanduses liikumisele;b) kui toode on denatureeritud vastavalt mis tahes liikmesriigi nõuetele ja seda kasutatakse mis tahes toote valmistamiseks, mis ei ole mõeldud inimtoiduna tarbimiseks;c) kui tooteid kasutatakse CN-koodi 2209 alla kuuluva äädika valmistamiseks;d) kui tooteid kasutatakse direktiivis 65/65/EMÜ määratletud ravimite valmistamiseks;e) kui tooteid kasutatakse lõhna- ja maitseainetena toiduainete ja mittealkohoolsete jookide valmistamisel, mille alkoholisisaldus ei ole suurem kui 1,2 mahuprotsenti;f) kui tooteid kasutatakse puhtalt või pooltoodete koostisosana täidetud või muude toiduainete valmistamiseks, tingimusel et ühelgi juhul ei ole alkoholisisaldus rohkem kui 8,5 liitrit puhast alkoholi 100 kg toote kohta šokolaadis ja 5 liitrit puhast alkoholi 100 kg toote kohta muudes toodetes.2. Liikmesriigid võivad vabastada käesolevas direktiivis käsitletud tooted ühtlustatud aktsiisimaksust tingimustel, mille nad sätestavad selleks, et tagada aktsiisivabastuse nõuetekohane ja arusaadav kohaldamine ning ära hoida aktsiisimaksupettusi, aktsiisi tasumisest hoidumist, tasumise vältimist ja muid kuritarvitusi, kui neid tooteid kasutatakse:a) analüüsitavate näidistena, vajalikeks tootmiskatseteks või teaduslikel eesmärkidel;b) teadusuuringuteks;c) meditsiinilistel eesmärkidel haiglates ja apteekides;d) tootmisprotsessis, tingimusel et lõpptoode ei sisalda alkoholi;e) niisuguste ainete valmistamiseks, mis käesoleva direktiivi kohaselt ei ole aktsiismaksuga maksustatavad.3. Iga liikmesriik teatab enne 1. jaanuari 1993 ja kolm kuud enne järgmist siseriikliku seaduse muudatust komisjonile koos kogu asjakohase teabega need denaturandid, mida ta kavatseb kasutada lõike 1 punktis a nimetatud eesmärgil. Komisjon edastab teabe teistele liikmesriikidele ühe kuu jooksul selle saamisest arvates.4. Kui komisjon ega ükski liikmesriik ei ole kahe kuu jooksul pärast teiste liikmesriikide teavitamist taotlenud, et nõukogu kõnesoleva küsimuse läbi vaataks, loetakse, et nõukogu on teatatud denatureerimisprotsessiks loa andnud. Kui ettenähtud tähtaja jooksul on esitatud vastuväide, tehakse otsus direktiivi 92/12/EMÜ artiklis 24 sätestatud korras.5. Kui liikmesriik leiab, et toote aktsiisimaksust vabastamine lõike 1 punkti a või b alusel põhjustab aktsiisimaksupettusi, aktsiisi tasumisest hoidumist ja muid kuritarvitusi, võib ta maksuvabastuse andmisest keelduda või juba antud soodustused tühistada. Liikmesriigid teatavad sellest viivitamata komisjonile. Komisjon edastab teabe teistele liikmesriikidele ühe kuu jooksul selle saamisest arvates. Lõplik otsus võetakse vastu direktiivi 92/12/EMÜ artiklis 24 sätestatud korras. Liikmesriigid ei pea seda otsust tagasiulatuvalt rakendama.6. Liikmesriikidel on õigus rakendada eespool nimetatud erandeid tasutud aktsiismaksu tagasimaksmise kaudu.Artikkel 28Ühendkuningriik võib jätkata alates 1. jaanuarist 1992 tehtud erandite kohaldamist järgmistele toodetele:- kontsentreeritud linnasejook, mille virde suhteline tihedus oli enne kääritamist vähemalt 1200 algvirde tihedusest (47o Plato kraadi),- aromaatsed mõruained tegeliku alkoholisisaldusega 44,2–49,2 mahuprotsenti, mis sisaldavad 1,5–6 % emajuurt, vürtse ja muid aromaatseid koostisosi ning 4–10 % suhkrut, villitud kuni 0,2 liitrit toodet sisaldavatesse nõudesse.VIII JAGULÕPPSÄTTEDArtikkel 291. Liikmesriigid jõustavad käesoleva direktiivi järgimiseks vajalikud õigusnormid hiljemalt 31. detsembril 1992. Nad teatavad sellest viivitamata komisjonile.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate põhiliste siseriiklike õigusnormide teksti.Artikkel 30Käesolev direktiiv on adresseeritud liikmesriikidele.Luxembourg, 19. oktoober 1992Nõukogu nimeleesistujaJ. Cope[1] EÜT C 322, 21.12.1990, lk 11.[2] EÜT C 67, 16.3.1992, lk 165.[3] EÜT C 96, 18.3.1991, lk 25.[4] EÜT L 76, 23.3.1992, lk 1.[5] EÜT L 316, 31.10.1992, lk 29.--------------------------------------------------

Summary:
Alkoholi maksustamist käsitlevad ELi eeskirjad
Alkoholi maksustamist käsitlevad ELi eeskirjad
 
KOKKUVÕTE:
direktiiv 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta
direktiiv (EL) 2020/1151, millega muudetakse direktiivi 92/83/EMÜ
MIS ON DIREKTIIVI EESMÄRK?
Direktiiviga 92/83/EMÜ kehtestatakse järgmised ELi eeskirjad:alkoholi ja alkohoolsete jookide aktsiisimaksud; aktsiisiga maksustatava alkoholi ja alkohoolsete jookide kategooriad; maksu arvutamise alus.Muutmisdirektiiv (EL) 2020/1151 võeti vastu, et:ajakohastada ja selgitada direktiivi 92/83/EMÜ mõningaid eeskirju, mis olid toonud kaasa nii maksuasutusi kui ka ettevõtjaid tarbetult koormavad haldusmenetlused; ajakohastada eeskirju, millega lubatakse ELi riikidel kohaldada teatud alkohoolsete toodete suhtes vähendatud aktsiisimäärasid; tagada õlleaktsiisi kehtestamise tingimuste ühetaoline kohaldamine, milleks on vaja sätestada Plato kraadide* mõõtmise tingimused, ning tagada sujuv üleminek Plato kraadi mõõtmise ühtlustatud metoodikale.
PÕHIPUNKTID
Õlu
Direktiiv 92/83/EÜÕllele kehtestatud aktsiisimaksu aluseks võetakse kas lõpptoote hektoliitrite arv ja Plato kraadid või hektoliitrite arv ja mahuprotsendiline alkoholisisaldus. ELi riigid võivad jagada õlled mitte rohkem kui nelja Plato kraadi kaupa kategooriatesse ja maksustada sama hektoliitri maksumääraga kõik iga kategooria õlled. Väikeste iseseisvate õlletehaste pruulitud õllele võib kohaldada vähendatud aktsiisimaksu määrasid tingimusel, etvähendatud maksumäärasid ei kohaldata õlletehastele, mis toodavad üle 200 000 hl õlut aastas;vähendatud maksumäärad ei ole ühtsest siseriiklikust aktsiisimaksumäärast üle 50 % madalamad. Vähendatud maksumäärasid kohaldatakse võrdselt kogu õlle suhtes, mis on riiki tarnitud teistes ELi riikides asuvatest väikestest õlletehastest. Lahjemale õllele, mille maksimaalne alkoholisisaldus ei ületa 2,8 mahuprotsenti (muutmisdirektiiviga (EL) 2020/1151 suurendati seda 3,5 mahuprotsendini alates 1. jaanuarist 2022), võib kohaldada vähendatud maksumäärasid, mis võivad langeda alammäärast allapoole.Muutmisdirektiiviga (EL) 2020/1151 sätestati magustatud või maitsestatud õlle Plato kraadide mõõtmise ühetaoline kohaldamine. Sellega tagatakse, et Plato kraadide mõõtmisel võetakse arvesse ka õlle koostisosi, mis on lisatud pärast kääritamist. Muutmisdirektiiviga lubatakse ELi riikidel, kes 29. juulil 2020 ei olnud võtnud Plato kraadi mõõtmisel arvesse õlle koostisosi, mis lisati pärast kääritamist, jätkata praegu kohaldatava metoodika kasutamist üleminekuperioodil kuni 31. detsembrini 2030.
Vein, muud kääritatud joogid ja vahesaadused
Direktiiviga 92/83/EMÜ kehtestatakse nendele toodetele järgmised eeskirjad.Veinide ja vahuveinide ning muude kääritatud jookide (nt siider ja pirnivein) ja vahesaaduste (nt portvein ja šerri) aktsiisimaksu aluseks on lõpptoote hektoliitrite arv. ELi riigid maksustavad kõiki sama kategooria jooke ühesuguse maksumääraga. Vähendatud aktsiisimaksu määra võib kohaldada igat liiki veinidele ja muudele kääritatud jookidele, mille maksimaalne alkoholisisaldus ei ületa 8,5 mahuprotsenti. ELi riigid võivad kohaldada ühekordset vähendatud maksumäära vahesaadustele, mille maksimaalne alkoholisisaldus ei ületa 15 mahuprotsenti, kui see määrei ole ühtsest siseriiklikust aktsiisimaksu määrast üle 40 % madalam;ei ole madalam ühtsest siseriiklikust maksumäärast, mida kohaldatakse veinile ja muudele kääritatud jookidele, mis ei ole vahujoogid.Muutmisdirektiiv (EL) 2020/1151ELi riigid võivad väikeste iseseisvate veinitootjate toodetud veini suhtes kohaldada vähendatud aktsiisimäärasid järgmistes piirides:vähendatud aktsiisimäärasid ei kohaldata ettevõtjate suhtes, kes toodavad keskmiselt üle 1 000 hl või Malta puhul keskmiselt üle 20 000 hl veini aastas;vähendatud aktsiisimäärad ei tohi olla üle 50 % madalamad ühtsest siseriiklikust aktsiisimäärast; ELi riigid võivad väikeste iseseisvate tootjate suhtes kohaldada vähendatud aktsiisimäärasid järgmistes piirides:kuni 15 000 hl muude kääritatud jookide suhtes jakuni 250 hl vahesaaduste suhtes.Piiritusjoogid
Direktiiviga 92/83/EMÜ kehtestatakse järgmised põhieeskirjad.Absoluutse alkoholi ja piiritusjookide aktsiisimaks kehtestatakse 20 °C temperatuuril mõõdetud absoluutse alkoholi hektoliitri kohta. Vähendatud maksumäärasid võib kohaldada aastas kuni 10 hl puhast alkoholi tootvates väikestes piiritusetehastes toodetud etüülalkoholile (etanoolile), kuid need määrad ei tohi olla ühtsest siseriiklikust aktsiisimaksu määrast üle 50 % madalamad. ELi riigid peavad kohaldama asjaomaseid vähendatud maksumäärasid võrdselt kogu teistes ELi riikides väikeste piiritusetehaste toodetud etanooli suhtes.Direktiiviga (EL) 2020/1151 muudetakse piiritusjooke puudutavaid eeskirju, lubades teatud ELi riikidel kohaldada puuviljakasvatajate piiritusetehastes puuviljadest (näiteks õunad, pirnid, viinamarjade pressimisjäägid ja marjad) toodetud etanooli suhtes vähendatud aktsiisimäära.
Erandid
ELi riigid vabastavad direktiivis 92/83/EMÜ käsitletud tooted ühtlustatud aktsiisimaksust tingimustel, mille nad sätestavad selleks, et tagada aktsiisivabastuse nõuetekohane ja arusaadav kohaldamine ning ära hoida aktsiisimaksupettusi, aktsiisi tasumisest hoidumist ja muid kuritarvitusi, kui:tooted on denatureeritud* vastavalt mis tahes ELi riigi nõuetele; tooted on denatureeritud ja neid kasutatakse selliste toodete valmistamiseks, mis ei ole mõeldud inimesele tarbimiseks; tooteid kasutatakse äädika ja ravimite valmistamiseks või maitseainetena toiduainete valmistamisel.Alates 1. jaanuarist 2022 kohaldatakse järgmisi muutmisdirektiiviga (EL) 2020/1151 sätestatud eeskirju:ELi riigid peavad aktsiisimaksust vabastama täielikult denatureeritud alkoholi, mis on täielikult denatureeritud teises ELi riigis, kooskõlas kõnealuses teises liikmesriigis lubatud meetodiga; ELi riikidel lubatakse teatavatel tingimustel direktiiviga 92/83/EMÜ hõlmatud toodete puhul erandit aktsiisimaksu ühtlustatud kohaldamisest, kui nimetatud tooteid kasutatakse toidulisandite tootmiseks (direktiiv 2002/46/EÜ toidulisandite kohta – vt kokkuvõte); selgitatakse alkoholi täieliku denatureerimise nõuetesse tehtud muudatustest teavitamise korda.Uue ühise sertifitseerimissüsteemi kehtestamine alkoholi ja alkohoolseid jooke tootvatele iseseisvatele väiketootjatele
Muutmisdirektiiviga (EL) 2020/1151kehtestatakse ELis ühine sertifitseerimissüsteem, et kinnitada iseseisva väiketootja staatust, mida tunnustatakse kõigis ELi riikides; antakse Euroopa Komisjonile õigus võtta vastu rakendusakte milles sätestatakse üksikasjalikumad eeskirjad seoses selle sertifikaadiga.Aktsiisimaksumäärade loetelu
Kaks korda aastas avaldab Euroopa Komisjon ELi riikides kehtivate aktsiisimaksumäärade täieliku loetelu.
MIS AJAST DIREKTIIVE KOHALDATAKSE?
Direktiivi 92/83/EÜ kohaldatakse alates 10. novembrist 1992 ning see pidi ELi riikides jõustuma hiljemalt 31. detsembriks 1992. Muutmisdirektiiv (EL) 2020/1151 peab ELi riikides jõustuma hiljemalt 31. detsembriks 2021. ELi riigid peavad direktiivi eeskirju kohaldama alates 1. jaanuarist 2022.
TAUST
Lisateave:Alkoholiaktsiis (Euroopa Komisjoni veebisait) Alkoholi-, tubaka- ja energiaaktsiis (Euroopa Komisjoni veebisait)
PÕHIMÕISTED
Plato kraad – Plato kraadide arv vastab lähteekstrakti mahuprotsendile 100 grammi õlle kohta. See väärtus arvutatakse tegeliku ekstrakti ja lõpptootes sisalduva alkoholi alusel.
Denatureeritud alkohol – etanool, mis on muudetud ühe või enama kemikaali lisamisega joogikõlbmatuks.
PÕHIDOKUMENDID
Nõukogu 19. oktoobri 1992. aasta direktiiv 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (EÜT L 316, 31.10.1992, lk 21–27)
Direktiivi 92/83/EMÜ hilisemad muudatused on algdokumenti lisatud. Käesoleval konsolideeritud versioonil on üksnes dokumenteeriv väärtus.
Nõukogu 29. juuli 2020. aasta direktiiv (EL) 2020/1151, millega muudetakse direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (ELT L 256, 5.8.2020, lk 1–10)
SEONDUVAD DOKUMENDID
Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51–57)
Vt konsolideeritud versiooni.
Nõukogu 19. oktoobri 1992. aasta direktiiv 92/84/EMÜ alkoholi ja alkohoolsete jookide aktsiisimäära ühtlustamise kohta (EÜT L 316, 31.10.1992, lk 29–31)
Viimati muudetud: 15.10.2020